recursal/SuperWikiNEXT-32B huggingface dataset:
**למת הנחש** הוא משפט באלגברה הומולוגית העוסק בזוג סדרות קצרות מדויקות עם העתקות ביניהן, שיוצרות דיאגרמה מתחלפת. המשפט קושר בין הגרעינים והקו-גרעינים של ההעתקות הנתונות, באופן המאפשר לקבל סדרה מדויקת חדשה.

ללמת הנחש תפקיד מרכזי בהוכחת הדיוק של סדרת מאייר-ויאטוריס המקשרת בין ההומולוגיה של מרחב טופולוגי לבין ההומולוגיה של כיסוי פתוח שלו.

נוסח פורמלי
-----------

יהיו {\displaystyle A,B,C,A',B',C'} חבורות אבליות או מודולים מעל חוג או באופן כללי יותר אובייקטים של קטגוריה אבלית נתונה, ונניח כי הדיאגרמה הבאה מתחלפת,

כאשר {\displaystyle f,g,f',g',a,b,c} הומומורפיזמים, וכן השורה העליונה והשורה התחתונה מהוות סדרות קצרות מדויקות.

אזי קיים הומומורפיזם טבעי {\displaystyle d} כך שמתקבלת סדרה מדויקת מהצורה, {\displaystyle \ker a\to \ker b\to \ker c~{\overset {d}{\longrightarrow }}~~{\text{coker}}~a\to {\text{coker}}~b\to {\text{coker}}~c}

בנוסף, אם {\displaystyle f} הוא מונומורפיזם, אז גם החץ {\displaystyle \ker a\to \ker b} הוא מונומורפיזם. כמו כן, אם {\displaystyle g'} הוא אפימורפיזם אז גם החץ {\displaystyle {\text{coker}}~b\to {\text{coker}}~c} הוא אפימורפיזם.

הסיבה לשם *למת הנחש*, הוא האופן בו נבנית הסדרה המדויקת מתוך הדיאגרמה:

בניית ההעתקות של הסדרה המדויקת
------------------------------

ההעתקות בין הגרעינים והקו-גרעינים מושרות באופן טבעי. לכן גם הדיוק של חלקה הראשון של הסדרה והדיוק של חלקה השני מתקבלים מההנחה כי הסדרות המקוריות מדויקות. האתגר המרכזי הוא בניית ההעתקה {\displaystyle d}.

נתאר את בניית ההעתקה {\displaystyle d} עבור המקרה של חבורות אבליות או מודולים מעל חוג:
יהי {\displaystyle x\in \ker c}.

נתבונן בשיכון הטבעי {\displaystyle x\hookrightarrow C}, ונשתמש בכך ש-{\displaystyle g} העתקה על. אז יש {\displaystyle y\in B} שעבורו {\displaystyle g(y)=x}.

מהתחלפות הדיאגרמה נובע כי {\displaystyle g'(b(y))=c(g(y))=c(x)=0}, כאשר השוויון האחרון הוא כי {\displaystyle x\in \ker c}.

מהיות השורה התחתונה מדויקת, נובע שקיים {\displaystyle z\in A'} המקיים {\displaystyle f'(z)=b(y)}, והוא יחיד מההנחה כי {\displaystyle f'} חח"ע.

נגדיר אם כך {\displaystyle d(x):=z+{\text{im}}~a\in {\text{coker}}~a}.

ניתן להראות כי {\displaystyle d} אכן מוגדרת היטב, כי היא הומומורפיזם וכי אכן מתקבלת סדרה מדויקת.

טבעיות
------

כפי שהוזכר לעיל, ההעתקה {\displaystyle d} היא טבעית. כלומר, נתבונן במצב של דיאגרמה המתארת סיטואציה כפולה מזו שבלמת הנחש,

commutative diagram with exact rows
כאשר בנוסף להתחלפות של הדיאגרמה בעלת האינדקס 1 והדיאגרמה בעלת האינדקס 2, יש גם התחלפות של כל הדיאגרמה התלת-ממדית.

אז ניתן לקבל זוג סדרות ארוכות מדויקות על ידי הפעלת למת הנחש פעמיים, ומתקבלות העתקות בין הסדרות הארוכות המדויקות הללו בצורה הבאה,

commutative diagram with exact rows
כאשר זו דיאגרמה מתחלפת.

קישורים חיצוניים
----------------

ויקישיתוף מדיה וקבצים בנושא **למת הנחש** בוויקישיתוף
* למת הנחש, באתר MathWorld (באנגלית)
**סיפס תומפסון** (באנגלית:**Cephas Thompson**‏; 1 ביולי 1775 - 6 בנובמבר 1856) היה צייר פורטרטים נודד ומצליח, בעיקר אוטודידקט, בתחילת המאה התשע עשרה בארצות הברית.

ביוגרפיה
--------

הוא נולד, נפטר וחי את מרבית חייו במידלבורו, מסצ'וסטס, אך טייל בהרחבה בחוף האטלנטי וחי הרחק מהבית במשך חודשים בכל פעם תוך שהוא ממשיך בקריירה שלו כצייר פורטרטים.

תומפסון התחתן עם אוליב לאונרד ב-18 במרץ 1802. בנם, סיפס ג'ובאני תומפסון, הפך לצייר דיוקנאות ונוף בפני עצמו, וחבר של הסופר נתנאל הות'ורן. בתם פלורנתה, התחתנה עם המיסיונר גרנוויל ספרוט, ולאחר שבילו זמן בהוראה בלה פוינט, ויסקונסין, עברו לקליפורניה במהלך הבהלה לזהב.

אף שתומפסון חי את רוב חייו במידלבורו, הוא הפיק דיוקנאות בכמה מקומות בדרום מזרח ניו אינגלנד. בין השנים 1800 עד 1825 ערך טיולים עונתיים רבים לדרום כדי לצייר בבולטימור, נורפוק, צ'ארלסטון, פילדלפיה, ניו אורלינס וג'ורג'יה. בין השנים 1805 - 1821 הגיע תומפסון גם לחמישה ביקורים ממושכים בבריסטול, רוד איילנד, שם צייר מעל 132 דיוקנאות של סוחרים, בעלי ספינות, קברניטי ים ונשותיהם וילדיהם. כ-65% ממצויריו בבריסטול של תומפסון הפיקו את עושרם מהשתתפותם בסחר העבדים האפריקאי. בערך בגיל 50 פרש תומפסון מציור נודד כדי להתגורר כל השנה בחוות מידלבורו שלו.

האוסף הגדול ביותר של עבודותיו של תומפסון נמצא באתונאום בבוסטון, בו מחזיקים גם כמה מיומני האמן. דיוקנאות מאת תומפסון נמצאים גם במוזיאון המטרופוליטן לאמנות, במוזיאון לאמנות במילווקי, במוזיאון העיצוב של רוד איילנד, במוזיאון לאמנות עממית אבי אלדריך רוקפלר, במוזיאון לינדן פלייס, במוזיאון ההיסטוריה והשימור של בריסטול ובחברה ההיסטורית ניופורט.

ההיסטוריון המקומי ג'יימס בלכוביץ' הראה שמ-1788 עד 1805 יצר תומפסון מעל 50 מצבות צפחה ליד ביתו במידבורו. אחת האבנים הללו, עבור רוברט סטרוברדג' (נפטר 1790) בבית העלמין של תומפסון היל בלייקוויל, חתומה "Cephas Tomson, sculpt." בלכוביץ מציע כי תומפסון אולי לקח על עצמו את האמנות המובהקת הזו בגלל קשר קרבה עם עורך הדין וסנטור המדינה אייזק תומפסון(1746–1819).

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **סיפס תומפסון** בוויקישיתוף
* סיפס תומפסון, באתר "Find a Grave" (באנגלית)

הערות שוליים
------------

1. ↑  Arbour, Keith (2017). Cephas Thompson's Bristol, Rhode Island, Patronage and Subjects, 1805–1821. Cambridge, Mass.
2. ↑  Sisum, Deborah L. (1997). ""A Most Favorable and Striking Resemblance": The Virginia Portraits of Cephas Thompson". *Journal of Early Southern Decorative Arts*. **23** (1): 1–101.
3. ↑  James Blachowicz, *From Slate to Marble: Gravestone Carving Traditions in Eastern Massachusetts, 1770–1870* (Graver Press, 2006), pp. 91–93.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6703 0969
* LCCN: n93036257
* SNAC: w6737qbv
* ULAN: 500057777
* VIAF: 1679687
* WorldCat: lccn-n93036257

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סיפס תומפסון"**.
במתמטיקה, ובמיוחד באלגברה הומולוגית וביישומים אחרים של התורה של קטגוריות אבליות, **למת החמישה** היא למה בעלת חשיבות בנוגע לדיאגרמות קומוטטיביות. למת החמישה תקפה לא רק בקטגוריות אבליות אלא למשל גם בקטגוריית החבורות.

נוסח פורמלי
-----------

נניח כי נתונה הדיאגרמה הקומוטטיבית הבאה בקטגוריה אבלית כלשהי (או לחלופין בקטגוריית החבורות):

למת החמישה טוענת כי אם השורות בדיאגרמה זו הן מדויקות, ואם *m* ו-*p* הם איזומורפיזמים, *l* הוא אפימורפיזם ו-*q* הוא מונומורפיזם, אזי גם *n* הוא איזומורפיזם.

למת החמישה נובעת מידית מזוג למות הדואליות זו לזו הנקראות **למות הארבעה**.
ניסוחן של למות הארבעה:

* הלמה הראשונה: נניח כי השורות בדיאגרמה הקומוטטיבית הבאה מדויקות:

וכי *m* ו-*p* הם אפימורפיזמים ו-*q* הוא מונומורפיזם, אזי *n* הוא אפימורפיזם.

* הלמה השנייה: נניח כי השורות בדיאגרמה הקומוטטיבית הבאה מדויקות:

וכי *m* ו-*p* הם מונומורפיזמים ו-*l* הוא אפימורפיזם, אזי *n* הוא מונומורפיזם.

הוכחה
-----

הוכחת למות מסוג זה נעשית על ידי מרדף דיאגרמות: מעבר של איברים בדיאגרמה בעזרת מורפיזמים, תוך שימוש בתכונות שלהם. זוהי שיטה נוחה להוכחת טענות כלליות בתורת הקטגוריות, התלויות בתכונות שונות של מורפיזמים. ההוכחה עצמה לרוב טריוויאלית ומשתמשת כמעט ישירות בהגדרות.

### הלמה הראשונה

כדי להוכיח ש-n הוא על, נניח ש-{\displaystyle a\_{1}\in C'}. נסמן {\displaystyle a\_{2}=t(a\_{1})}. השורה התחתונה מדויקת ו-{\displaystyle a\_{2}\in Im(t)}, ולכן {\displaystyle u(a\_{2})=0}. נתון ש-{\displaystyle p} על, לכן יש {\displaystyle a\_{3}\in D} כך ש-{\displaystyle p(a\_{3})=a\_{2}}, ונסמן {\displaystyle a\_{4}=j(a\_{3})\in E}. לכן, לפי התחלפות הריבוע הימני נקבל {\displaystyle q(a\_{4})=0}, ומכך ש-{\displaystyle q} חח"ע נקבל {\displaystyle a\_{4}=0}. השורה העליונה מדויקת, לכן יש {\displaystyle a\_{5}\in C} כך ש-{\displaystyle h(a\_{5})=a\_{3}}, ונסמן {\displaystyle a\_{6}=n(a\_{5})\in C'} (שימו לב שלא נובע ש-{\displaystyle n(a\_{5})=a\_{1}}!). כעת, לפי התחלפות הריבוע האמצעי, נקבל כי {\displaystyle t(a\_{6})=a\_{2}=t(a\_{1})}, ומכך ש-{\displaystyle t} הומומורפיזם נובע {\displaystyle t(a\_{1}-a\_{6})=0}. מדויק השורה התחתונה, נובע שקיים {\displaystyle a\_{7}\in B'} כך ש-{\displaystyle s(a\_{7})=a\_{1}-a\_{6}}. נתון ש-{\displaystyle m} על, ולכן יש {\displaystyle a\_{8}\in B} כך ש-{\displaystyle m(a\_{8})=a\_{7}}. נסמן {\displaystyle a\_{9}=g(a\_{8})\in C}. לבסוף, לפי התחלפות הריבוע השמאלי {\displaystyle n(a\_{9})=s(a\_{7})=a\_{1}-a\_{6}}. בסך הכל, שני האיברים {\displaystyle a\_{1}-a\_{6},a\_{6}\in C'} שניהם מתקבלים בתמונת {\displaystyle n}, ולכם גם סכומם (מפורשות, {\displaystyle n(a\_{9}+a\_{5})=a\_{1}}).

אפשר לשים לב שבאף מקום בהוכחה אין שימוש בחילופיות הפעולה (סמנטית, אפשר לכתוב אותם הוכחות עם פעולת כפל במקום חיבור).

ההוכחה על הדיאגרמה:

### הלמה השנייה

התמלול וההוכחה המלאה היא בדומה לעיל. ההוכחה על הדיאגרמה:

בסוף ההוכחה, מכך ש-{\displaystyle m} חח"ע נובע ש-{\displaystyle a\_{3}=a\_{7}}, ולכן לפי דיוק השורה העליונה {\displaystyle a\_{1}=0}.

ראו גם
------

* למת הנחש

קישורים חיצוניים
----------------

* למת החמישה, באתר MathWorld (באנגלית)
**בניין המגירות** או **בניין 14 הקומות**, הוא בניין מגורים רב-קומות בלב שכונה ב' בעיר באר שבע, ברחוב שמעוני 9.

בשנות ה-70 עלה הבניין לכותרות כסמל לבנייה מודרנית בלב העיר המדברית. במשך עשרות שנים היה בניין המגורים הגבוה ביותר בבאר שבע. הבניין מוכר גם בזכות צורתו הבולטת שהקנתה לו כינויים שונים, כגון "מגדל הקוביות" ו"מגדל הטטריס". לעיתים מכונה בקצרה "הטטריס", על שום האסוציאציה שבין צורתו של הבניין לבין צורות המבנים שנוצרות במשחק מחשב בשם זה. 

בנוסף, המבואה לבניין היא גרם מדרגות גבוה ברוחב של כחמישה עשר מטרים הבנוי מאבן שחורה, מה שתורם לעיצוב האדריכלי הנועז, יחסית לתקופה.

על המבנה
--------

הבניין תוכנן על ידי האדריכלים משה לופנפלד וגיורא גמרמן ונבנה בשנת 1966. במקור יועד להיות אחד משלושה מבנים שייבנו במסגרת פרויקט נרחב יותר בשכונה, אולם בסוף נבנה כבניין בודד.
הבניין צוין לשבח, יחד עם מבנים אחרים בבאר שבע, במסגרת פרס ריינולדס שהוענק למתכנני באר שבע 1970, וכן פורסמה תמונתו בעיתון הניו יורק טיימס במסגרת כתבה על העיר באר שבע.
במגדל ארבע עשרה קומות ובו שתי מעליות. מעלית אחת עוצרת בקומות הבניין הזוגיות, והשנייה עוצרת בקומות האי-זוגיות.

כיום, מרבית דייריו הם סטודנטים, עקב מיקומו בלב אזור שנחשב "סטודנטיאלי", לב שכונה ב'. גובהו היחסי וצורתו הייחודית עושים אותו נקודת ציון בולטת בשכונה.

קישורים חיצוניים
----------------

ויקישיתוף מדיה וקבצים בנושא **בניין המגירות** בוויקישיתוף

הערות שוליים
------------

1. ↑  חן ק. 19:32 – 19:45 – שתייה מס' 2 - ערב ויסקי וביולוגיה בטטריס אצל תדי ויוב, באתר "כוורת", ‏27 במאי 2013 (ארכיון)
2. ↑  ערן טמיר, מגדל של מגירות, באתר ערסיטקטורה - מחשבות על בניינים סביבה וחברה, 21 בדצמבר 2007
3. 1 2  ערן טמיר, מגדל וגמל (עוד על 'הארבע-עשרה קומות'), באתר ערסיטקטורה - מחשבות על בניינים סביבה וחברה, 20 במרץ 2010
**אליזבת בקר** (בגרמנית: **Elisabeth Becker**;‏ 20 ביולי 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז במהלך מלחמת העולם השנייה. נאשמה במשפט שטוטהוף, הורשעה והוצאה להורג.

ביוגרפיה
--------

אליזבת בקר נולדה למשפחה גרמנית בעיירה נויטייך (Neuteich), שהייתה אז תחת שליטת העיר החופשית דנציג. בשנת 1936, בהיותה בת 13, נישאה והצטרפה לאגודת הנערות הגרמניות, שהייתה תנועת נוער משנית בתוך ההיטלר יוגנד. בשנת 1938, כשהייתה בת 16, החלה לעבוד כמפעילת חשמלית בגדנסק. בשנת 1940 החלה לעבוד בחברת "Dokendorf" בנויטייך.

בשנת 1941 גויסה בגיוס חובה לסגל מחנה הריכוז שטוטהוף, שהיה בקרבת עיר מגוריה, עקב דרישה מוגברת של גרמניה הנאצית לשומרים במחנות הריכוז השונים.

### שמירה במחנות ריכוז

ב-5 בספטמבר 1944 החלה בהכשרה לתפקיד שומרת (SS Aufseherin) בשטוטהוף. מאוחר יותר הוצבה במחנה הנשים של שטוטהוף ולקחה חלק באופן פעיל בסלקציה של נשים וילדים ובשילוחם לתאי הגזים.

עוד לפני סיום המלחמה, ב-15 בינואר 1945, עם התקרבות כוחות הצבא האדום לשטחי הרייך השלישי, נמלטה בקר לעיירת הולדתה. היא חלתה בטיפוס ונלקחה לבית החולים בגדנסק, שם נעצרה כשלושה חודשים לאחר מכן, ב-13 באפריל 1945, בידי המשטרה הפולנית, ונכלאה עד לתחילת משפטה.

### לאחר המלחמה

ב-31 במאי 1946 הועמדה לדין בחלק הראשון של משפט שטוטהוף יחד עם גרדה שטיינהוף, ג'ני-ונדה ברקמן, ונדה קלאף והרנה ביילדרדט, חמש נשות אס אס לשעבר ששירתו איתה במחנה, ועוד כמה קאפואים.

אליזבת בקר תלויה
בקר הודתה בשילוחן של 30 נשים לתאי הגזים, אך מאוחר יותר חזרה בה מהודאתה.
היא נמצאה אשמה על חלקה בסלקציה ונגזר עליה עונש מוות.

בקר שלחה מספר מכתבים לנשיא פולין, בולסלאב ביירוט, בבקשה לחנינה. בית המשפט המליץ על גזר דין של 15 שנות מאסר, בהסתמך על כך שמעשיה לא היו חמורים כשל חברותיה גרדה שטיינהוף וג'ני-ונדה ברקמן, שכן שירתה במחנה זמן קצר מהן, אך בקשת החנינה נדחתה.

### הוצאה להורג

ב-4 ביולי 1946 הוצאה להורג בתלייה תוך שנשמטה מתא מטען של משאית, יחד עם גרדה שטיינהוף, ג'ני-ונדה ברקמן, ונדה קלאף ושבעה אנשי אס אס וקאפואים נוספים, בהוצאה להורג פומבית שזכתה לסיקור תקשורתי נרחב.

ראו גם
------

* משפט שטוטהוף
* שטוטהוף
* נשים בשורות הנאצים

קישורים חיצוניים
----------------

ויקישיתוף מדיה וקבצים בנושא **אליזבת בקר** בוויקישיתוף
* כתבה על ההוצאה הפומבית להורג שנערכה לנאשמי המשפט, באתר Executed today
* Rob Hopmans, Elisabeth Becker a Stutthof concentration camp guard. WW2 Gravestone, ‏2020-10-19 (באנגלית) כתבה ביוגרפית
* ExecutedToday.com » gerda steinhoff (באנגלית)
* Erna Beilhardt: zeznania nadzorczyni z KL Stutthof, Erna Beilhardt מכתבי בקשות החנינה

הערות שוליים
------------

1. ↑  Female Nazi war criminals
2. ↑  Elisabeth Becker a Stutthof Concentration Camp Guard
3. ↑  STUTTHOF SUBCAMP SYSTEM
4. 1 2
5. ↑  Rob Hopmans, Elisabeth Becker a Stutthof concentration camp guard. WW2 Gravestone, ‏19 באוקטובר 2020 (באנגלית)
6. ↑  Hinrichtung von Kriegsverbrechern
7. ↑  1946: Eleven from the Stutthof concentration camp
יחד עם צוות השחקנים של הסדרה "מ.א.ש" ב-1977
**ג'יימי פאר** (נולד ב-1 ביולי 1934) הוא שחקן וקומיקאי אמריקאי. פאר נודע בעיקר בזכות גילום דמות החייל מקסוול קלינגר בסיטקום האמריקני הפופולרי "מ.א.ש" אשר ניסה להשתחרר מהשירות הצבאי ולשוב לארצות הברית על ידי לבישת בגדי נשים. בשנת 1985 פאר קיבל כוכב בשדרת הכוכבים של הוליווד.

ראשית חייו
----------

נולד בשם ג'מיל ג'וזף פארה ב-1 ביולי 1934 בעיר טולידו שבמדינת אוהיו להורים ממוצא לבנוני. אביו, שהיה בעל חנות מכולת, היה מהגר מאזור עמק בקאע שבלבנון ואמו, אשר הייתה תופרת, הייתה דור ראשון למהגרים לבנונים אשר גדלה באיווה. פאר גדל בחלק הצפוני של העיר טולידו, בה הייתה קהילה ערבית גדולה, בשכונה עם אוכלוסייה מגוונת.

בצעירותו גילה פאר עניין רב במשחק וקומדיה, והשתתף בהפקות תיאטרון מקומיות שונות.

קריירה
------

פריצת הדרך של פאר הגיעה כאשר קיבל את התפקיד של רב"ט מקסוול קלינגר בסיטקום האמריקני הפופולרי "מ.א.ש" אשר שודר במקור בערוץ CBS בין השנים 1972 עד 1983. דמותו של רב-טוראי קלינגר, אשר מנסה כל העת להשתחרר מהצבא בשל אי שפיות, נוהגת להתלבש כל העת בבגדי נשים. פאר היה מועמד למספר פרסי אמי על גילום הדמות.

פאר הופיע גם לאורך השנים במספר תוכניות טלוויזיה, סרטים והפקות במה כולל הופעות אורח בסדרה "ספינת האהבה", "המופע של דיק ואן דייק" ו"מופע שנות ה-70". בין השנים 1983 ל-1985 פאר גילם שוב את דמותו של קלינגר בסיטקום "AfterMASH" אשר היה ספין-אוף לסדרה מ.א.ש.

הקריירה הקולנועית של פאר כללה תפקידים בסרטים כמו "זרע הפורענות" (1955) "מישהו במיטתה של אמא" (1968) ו-"Scrooged" ‏(1988).

פאר החליט לסיים את קריירת המשחק ב-2018 לאחר הידרדרות במצבו הבריאותי.

חיים אישיים
-----------

ב-1963 פאר התחתן עם הדוגמנית ג'וי אן ריצ'רדס. לזוג יש שני ילדים.

פאר סובל מדלקת מפרקים שיגרונית חמורה מתחילת שנות ה-90 ואילך.

פאר דובר ערבית באופן שוטף.

קישורים חיצוניים
----------------

ויקישיתוף מדיה וקבצים בנושא **ג'יימי פאר** בוויקישיתוף

* ג'יימי פאר, במסד הנתונים הקולנועיים IMDb (באנגלית)
* ג'יימי פאר, באתר AllMovie (באנגלית)
* ג'יימי פאר, במסד הנתונים הקולנועיים KinoPoisk (ברוסית)
* ג'יימי פאר, באתר Discogs (באנגלית)

הערות שוליים
------------

1. 1 2  Higdon, Todd G. (2008-03-29). "'A wonderful life'". *The Neosho Daily News*. Neosho, Missouri, USA. אורכב מ-המקור ב-2011-07-14. נבדק ב-2021-02-10.
2. ↑  Hiel, Betsy (28 במרץ 2000). "A soldier in a dress put Toledo into America's living rooms". *The Blade*. Toledo, Ohio, USA. `{{cite news}}`:  (עזרה)
3. 1 2  "Hollywood Walk of Fame: Jamie Farr". Hollywood Walk of Fame. 2019-10-25. נבדק ב-2021-02-10.
4. ↑  Wadlow, Brad (2023-02-28). "Remember when ... Historic M\*A\*S\*H finale aired 40 years ago". mycentraljersey.com. נבדק ב-2023-10-18.
5. ↑  "Jamie Farr: Biography". Turner Classic Movies. נבדק ב-2023-10-19.
6. 1 2  Smith, Gary (2023-02-25). "Jamie Farr had it all". *The Hamilton Spectator*. Hamilton, Ontario, USA. נבדק ב-2023-10-18.
7. ↑  Smith, Gary (2015-11-02). "Review: Theatre Aquarius production of Jack of Diamonds sparkles with silliness". *The Hamilton Spectator*. Hamilton, Ontario, Canada. נבדק ב-2023-10-18.
8. ↑  "Jamie Farr stars as himself in upcoming Toledo show". *The Blade*. 2017-09-29. נבדק ב-2023-10-18.
**סמי בקלש** (נולד ב-20 באוגוסט 1960) הוא מנהל ישראלי שכיהן בעבר כמנכ"ל הכנסת. הוא רואה חשבון במקצועו.

ביוגרפיה
--------

בקלש נולד באורוגוואי. בשנת 1969 עלה עם משפחתו לישראל, בתחילה התגוררה המשפחה בבת ים ובהמשך עברה לרעננה. ב-1978 התגייס לצה"ל לחיל ההנדסה הקרבית ולאחר מכן שירת בפלחה"ן צנחנים עד ליציאתו משירות המילואים.

עבד בתעשייה אווירית בקבוצת עתודה ניהולית "נערי ברודט". כיהן כסמנכ"ל הכספים של המועצה להסדר ההימורים בספורט, כסמנכ"ל הכספים של תשלובת הארגז בע"מ, כמנכ"ל מפעלי פרג בע"מ וכמנכ"ל קבוצת שלהב אחזקות בע"מ.

בנוסף, עבד בשורה של דירקטוריונים בחברות ובעמותות ובהן יו"ר בחברת איילון פיננסים מקבוצת איילון ביטוח, דירקטור בחברת סלקום, דירקטור בקרן השתלמות יהב רופאים, דירקטור בחברה הממשלתית חמ"ת ויו"ר דירקטוריון קלע- קרן השתלמות.

כיהן בתפקידים בגופים ציבוריים ובהם חבר מועצת הנפט במשרד האנרגיה, שימש כמנכ"ל חברה קדישא ברעננה, נציג ציבור בוועדות בבית המשפט המחוזי תל אביב ובבית משפט השלום ונציג ציבור בעיריית רעננה.

עמד בראש חברת "בקלש ייעוץ והשקעות" העוסקת בייעוץ ובשיפור תהליכי ניהול ממשל תאגידי. נתן ייעוץ לראשי ועדים גדולים, והיה שותף בגיבוש הסכמים קיבוציים וייעץ לראשי מועצות מקומיות בניהול ותיקון תהליכים.

ב-11 במאי 2020 מונה לנציג ועד עובדי סלקום בדירקטוריון החברה, ב-16 ביוני 2020 התפטר מתפקיד זה לאחר שמונה למנכ"ל הכנסת. ביוני 2020 אושר מינויו למנכ"ל הכנסת והוא נכנס לתפקידו ב-21 ביוני. הוא סיים את תפקידו בדיוק שנה לאחר מכן לאחר שהוחלף על ידי גיל סגל.

חיים אישיים והשכלה
------------------

בקלש מתגורר ברעננה, נשוי לסמדר ואב לשלושה.

לבקלש תואר ראשון בחשבונאות וכלכלה מאוניברסיטת תל אביב, ותואר ראשון במנהל עסקים-מימון מאוניברסיטת בר-אילן. הוא מרצה בקורס דירקטורים בנושא ניהול תקין של עמותות ובנושא שוק ההון וממשל תאגידי.

קישורים חיצוניים
----------------

ויקישיתוף מדיה וקבצים בנושא **סמי בקלש** בוויקישיתוף
* מנכ"ל חדש לכנסת - סמי בקלש, באתר ערוץ 7, 14 ביוני 2020
* מאיר חוטקובסקי, מנכ"ל הכנסת ה-23: פני הדור כפני הכלב, באתר News1 מחלקה ראשונה, 14 באוקטובר 2021

  


| מנכ"לי הכנסת |
| --- |
| 

|  |  |
| --- | --- |
| אבי בלשניקוב • דן לנדאו • רונן פלוט • אלברט סחרוביץ • סמי בקלש • גיל סגל • משה אדרי |  |

 |
**ברית יצחק** (נקראת גם **ליל הזוהר** או **עקד אל-יאס**, 'קשירת ההדסים' או **שד** **אל-אס,** 'משיכת ההדסים'[דרוש מקור]) הוא טקס הנהוג בלילה קודם ברית מילה בקרב קהילות עדות המזרח.

מנהג זה נערך ערב לפני הברית, מפני חשש סכנה מיסטי לילד, ולכך נעזרים בסגולה זו להגנה על הילד.

מקור
----

מנהג זה מבוסס על פי ספר הזהר שמסופר שם: שרבי אבא ובנו ר' יעקב הזדמנו לאכסניה אחת ובעל הפונדק ביקש מהם להישאר למחר לברית. באותו לילה כינס בעל האכסניה את אוהביו ועסקו בדבקות בתורה ואף אחד לא ישן כל הלילה.

לדעת הרב יחזקאל לנדא יש מקור למנהג זה גם מהתלמוד, וכן למנהג הדלקת הנרות בלילה זה, יש מקור מהתלמוד.

הטקס
----

לילה לפני ברית המילה מגיעים לבית התינוק הנולד קרובי משפחה וידידים. הטקס נערך במניין גברים הקוראים הלכות, מדרשים, פרקי קבלה וסיפורים הקשורים בברית מילה של האבות מתוך ספר הזוהר. אבי או סב הנימול קוראים את ההלכות והסיפורים הקשורים לחובת האב למול את בנו. הקריאה נעשית בדרך כלל מתוך ספר הנקרא "ברית יצחק".

לאחר מכן מוגשים מיני מאכל הכוללים את כל הברכות חוץ מברכת המוציא[דרוש מקור], שרים ומנגנים.

ליל עקד אליאס
-------------

יהודי עיראק נהגו לערוך טקס בבית היולדת בשם ליל עקד אליאס -קשירת ההדסים, נוהגים לשאול מבית הכנסת כיסא המיוחד לאליהו הנביא עטוף בכיסוי קטיפה, עליו מניחים חומש וספר הזוהר, בארבע פינותיו קושרים ענפי הדס ומקשטים אותו גם ברימוני ספר התורה, בפרחים ובמיוחד בצמח הפיגם. כיסא זה ישמש למחרת בברית המילה, במהלך החגיגה מחלקים רחת לוקום וכעכים לקול צהלולים.

וואכנאכט
--------

בקרב קהילות האשכנזים נוהגים לקיים מנהג דומה בשם "וואכנאכט" ("ליל השמירה" ביידיש), בו מתאספים המוהל, אבי הנימול וחברים, וקוראים תהילים ותפילות. כחלק מהמנהג מכונסים ילדים וטף סמוך למיטת התינוק וקוראים פרק ראשון של קריאת שמע ואת פסוקי "המלאך הגואל" ו"אדון עולם" להגנת התינוק בזכות תפילת תינוקות של בית רבן.

הערות שוליים
------------

1. ↑  ספר הזוהר, חלק א', דף צ"ג, עמוד א'
2. ↑  בספרו דגול מרבבה על שולחן ערוך, יורה דעה, סימן קע"ח
3. ↑  תלמוד בבלי, מסכת בבא קמא, דף פ', עמוד א', "ישוע הבן"
4. ↑  תלמוד בבלי, מסכת סנהדרין, דף ל"ב, עמוד ב' ""אור הנר בברור חיל משתה שם"
5. ↑  רחל פרידמן, מעיראק לישראל – מנהגים ותרבות מאז ועד היום, בית הספר הבינלאומי ללימודי העם היהודי, אנו - מוזיאון העם היהודי
מורפיום -6-גלוקורוניד(אנ') - מטבוליט עיקרי של מורפין. דוגמה לגלוקורוניד
**גלוקורוניד** (או **גלוקורונוזיד**) הוא כל חומר המיוצר על ידי קישור של חומצה גלוקורונית לחומר אחר באמצעות קשר גליקוזידי. גלוקורוניד הוא סוג של גליקוזיד.

גלוקורונידציה(אנ'), המרת תרכובות כימיות לגלוקורונידים, היא שיטה בה משתמשים בעלי חיים כדי לסייע בהפרשת חומרים רעילים, תרופות או חומרים אחרים שאינם יכולים לשמש כמקור אנרגיה. חומצה גלוקורונית מחוברת באמצעות קשר גליקוזידי לחומר, והגלוקורוניד המתקבל, בעל מסיסות מים גבוהה בהרבה מהחומר המקורי, מופרש בסופו של דבר על ידי הכליות.

האנזימים המפרקים את הקשר הגליקוזידי של הגלוקורוניד נקראים גלוקורונידאזות(אנ').

דוגמאות לגלוקורוניד
-------------------

* מיקליאנין(אנ')
* מורפיום-6-גלוקורוניד(אנ')
* Scutellarein-7-glucuronide(ספ')

קישורים חיצוניים
----------------

ויקישיתוף מדיה וקבצים בנושא **גלוקורוניד** בוויקישיתוף

הערות שוליים
------------

1. ↑  *The American Heritage Medical Dictionary*, 2007, Houghton Mifflin Company
2. ↑  "Glucuronidation: driving factors and their impact on glucuronide disposition". *Drug Metabolism Reviews*. **49** (2): 105–138. במאי 2017. doi:10.1080/03602532.2017.1293682. PMC 7660525. PMID 28266877. `{{cite journal}}`:  (עזרה)
**דני מירב**, המכונה **הטייס** (נולד ב-16 באוגוסט 1973), הוא מעצב גופנים ישראלי, מרצה ומעצב גרפי. בעל סטודיו המתמחה במיתוג, טיפוגרפיה ועיצוב אותיות. זוכה פרס העיצוב של משרד החינוך והתרבות (2006).

ביוגרפיה
--------

מירב נולד בתל אביב. בשנת 1996 החל את לימודיו בבצלאל בירושלים.

בשנת 1998 יצא לחילופי סטודנטים לסמסטר באקדמיה המלכותית לאמנות ועיצוב בהאג, הולנד, שם החל לעצב גופנים. בשנת 2000 סיים בהצטיינות את לימודיו במחלקה לתקשורת חזותית בבצלאל. בשנת 2000 עבד בסטודיו עדי שטרן. בשנים 1999 ו-2000 זכה פעמיים ברציפות בפרס פלהיים עבור עבודה ייחודית בעיצוב טיפוגרפי. בשנים 2001–2002 עבד בסטודיו דינה שהם. בשנת 2003 הקים את סטודיו הטייס לעיצוב גופנים ועיצוב גרפי, ובמקביל הצטרף אל מיכל סהר ועודד עזר ל"הגילדה" קואופרטיב מעצבי פונטים עצמאיים.

בשנת 2006 זכה בפרס העיצוב של משרד החינוך והתרבות. בנימוקיהם למתן הפרס לדני מירב כתבו השופטים: "השפה העיצובית של מירב, המכונה 'הטייס', שואבת ממקורות גרפיים מימיה הראשונים של ישראל ועושה בהם שימוש פופי יומיומי מלא הומור ושמחת חיים. למרות זאת אין מדובר בעיצוב נוסטלגי גרידא, כי אם בעיצוב עדכני ומתוחכם המבקש להניח בדרכו רובד נוסף על שכבות מתהוות של התרבות הישראלית".

בשנת 2007 הגילדה נכנסה לרשימת ארבעים הקולקטיבים לעיצוב המשפיעים ברחבי העולם (The I.D. 40).

בשנים 2009–2017 הוא לימד במחלקה לתקשורת חזותית בשנקר ומשנת 2017 מלמד במחלקה לתקשורת חזותית באקדמיה בצלאל.

עבודתו
------

מירב מתמקד במחקר ועיצוב גופנים מתוך אותיות שצוירו בשנות החמישים והשישים של המאה ה-20. בהם הפונטים כוס חלב, מן, המעשן, לימונארק, קרטיב וכן חידוש ועיצוב מחדש גופנים שהיו בשימוש בעבר כמו הטכנאי הצעיר (מבוסס על פונט פולי מקטלוג לטרסט של ארטא), פונט כלבו שמבוסס על סגנון אותיות וגופנים משנות השישים והשבעים של המאה ה-20 ורולי חדש שהוא חידוש לפונט רולי (רהט) של רוטשילד וליפמן (סטודיו רולי).

פונטים נבחרים
-------------

רענן (2006), קרטיב (2008), ארטיק (2011), המעשן סנס וסריף (2003), כוס חלב (2003), מן (2003), הטכנאי הצעיר (2018), כלבו (2017) ורולי חדש (2022).

פרסים ותערוכות
--------------

### פרסים

* 1998 - זוכה פרס ההדפס ע"ש הרמן שטרוק, בצלאל
* 1999 ו-2000 - פרס ע"ש מייק פלהיים לטיפוגרפיה המחלקה לתקשורת חזותית בצלאל
* 2006 - זוכה פרס העיצוב של משרד החינוך והתרבות
* 2007 - הגילדה נכנסה להיכנס לרשימת 40 קולקטיבי העיצוב המשפיעים בעולם של מגזין ID

### תערוכות נבחרות

* 2005 - 57x57 כרזות יום העצמאות. מרכז עמיעד, יפו. שנקר.
* 2005 - תערוכה בשבוע העיצוב באיסטנבול.
* 2005 - הכנסת - "לראות את האות" - הגילדה מציגה את השפה העברית - פוסטרים
* 2006 - תערוכת זוכי פרס שר החינוך והתרבות, מוזיאון פתח תקווה לאמנות
* 2012 - תערוכת מעצבים פלוס 10 מוזיאון העיצוב חולון

קישורים חיצוניים
----------------

ויקישיתוף מדיה וקבצים בנושא **דני מירב** בוויקישיתוף
* דני מירב, באתר בצלאל אקדמיה לאמנות ועיצוב ירושלים
* דני מירב, באתר מוזיאון ישראל
* סטודיו הטייס
* הגילדה - אתר הפונטים
* דני מירב, הטייס - מרכז שנקר לחקר העיצוב בישראל
* הגילדה - ראיון עם יובל סער - פורטפוליו
* השאלון עם דני מירב (הטייס) — אות־אות־אות - אאא

הערות שוליים
------------

1. 1 2 3  מרב יודילוביץ', הוכרזו הזוכים בפרסי העיצוב של משרד התרבות, באתר ynet, 16 ביולי 2006
2. ↑  רוני שני, גילדה בשלושה טעמים, באתר ynet,‏ 13 בינואר 2005
3. ↑  מעצבים פלוס עשר, באתר מדיטק חולון, 8 באפריל 2012 – 19 במאי 2012
**יקוב שפורנברג** (בגרמנית: **Jakob Sporrenberg**; ‏16 בספטמבר 1902 – 6 בדצמבר 1952) היה קצין אס-אס בדרגת גרופנפיהרר וגנרל-לוטננט של המשטרה במינסק (כיום בבלארוס) ובלובלין (כיום בפולין). לאחר מלחמת העולם השנייה שפורנברג הועמד למשפט בפולין בשנת 1950 בגין פשעי מלחמה, הוא נמצא אשם ונידון למוות.

ביוגרפיה
--------

יקוב שפורנברג נולד ב-16 בספטמבר 1902 בדיסלדורף, גרמניה. הצטרף לשורות המפלגה הנאצית בשנת 1925. בשנת 1929 מונה לתפקיד קצונה באס אה, ובשנה שלאחר מכן הצטרף לאס אס וכבר בשנת 1933 הגיע לדרגת בריגדפיהרר. בינואר 1940 הועלה לדרגת גרופנפיהרר. בין השנים 1941 עד 1943 היה מפקד האס אס והמשטרה במינסק. משנת 1943 דיכא התנגדויות פרטיזנים תחת פיקודו של אריך פון דם באך-צלבסקי.

באוגוסט 1943 החליף שפורנברג את אודילו גלובוצניק כמפקד האס אס והמשטרה בלובלין, כאשר לובלין הייתה תחת הגנרלגוברנמן בפולין הכבושה. שפורנברג פיקד והיה אחראי על הטבח ההמוני ביהודים, טבח שנודע בפי הגרמנים כאקציית ארנטפסט (אקציית "חג הקציר").

בנובמבר 1944 נשלחו שפורנברג ופקודיו לפעילות בנורווגיה, שם היה מפקד האס אס והמשטרה של צפון נורווגיה. במאי 1945 שבו הבריטים אותו ואת חייליו. חקירתם סייעה לגלות רבות על פועלו של גלובוצניק בלובלין. שפורנברג תוחקר תחילה במרתף-מעצר באוסלו, ולאחר מכן נלקח על ידי יחידת MI19 למתקן חקירות בלונדון שנודע בשם "כלוב לונדון", שם נחקר עמוקות על פועלו במשך המלחמה כולה במחלקת לחקירת פשעי מלחמה. מהחקירות במתקנים השונים הבריטים ליקטו מידע על פשעיו בפולין והן בשטחי ברית המועצות הכבושים.

לאחר המלחמה
-----------

שפורנברג הוסגר לפולין באוקטובר 1946, הוא נידון למוות לאחר משפט שנערך בוורשה בשנת 1950. גזר הדין בוצע ב-6 בדצמבר 1952 והוא הוצא להורג בתלייה.

שמו של שפורנברג נקשר בפרויקט נאצי סודי ביותר לכאורה בשם הפעמון (Die Glocke). לטענת העיתונאי הפולני איגור וויטקווסקי שמו על המכשיר עלה בתמלילי חקירה שונים בהם נכח שפורנברג, והוא סבור שמדובר במכשיר עינוי וחקירות שאצר בתוכו אנרגיה רבה או אף סייע לבטל את כוח הכבידה. לדעת חוקרים ועיתונאים רבים מדובר במתיחה שאין לה שום ביסוס במציאות.

קישורים חיצוניים
----------------

ויקישיתוף מדיה וקבצים בנושא **יקוב שפורנברג** בוויקישיתוף

הערות שוליים
------------

1. ↑  יקוב שפורנברג - מידע מהספרייה הלאומית הגרמנית
2. ↑  עדותו של יקוב שפורנברג על אקציית ארנטפסט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268345405171
* GND: 123512360
* ISNI: 0000 0000 7869 7822
* LCCN: nr99030561
* VIAF: 98231135
* WorldCat: lccn-nr99030561

 |
**האגודת החדשה לאמנים -**(בהונגרית: **Képzőművészek Új Társasága** ; בראשי תיבות: KUT או KÚT), הייתה אגודה של קבוצת אמנים הונגרים שהיו חסידי מגמות האמנות המודרניות. היא הייתה ממשיכתם של השמונה ופעלה בין השנים 1924 לבין 1949.

היסטוריה
--------

קבוצת האמנים ההונגרית הזו נוסדה ב-1924 ופעלה עד 1949. רבים מחבריה היו ציירים יהודים-הונגרים. הם הכריזו על עצמם כיורשי השמונה והיו חסידי מגמות האמנות המודרניות. במשך זמן מה שאיפותיהם היו קרובות לאלו של פוסט-אימפרסיוניסטים, הקוביסטים והאקספרסיוניסטים הגרמניים הצרפתיים. הנשיא הראשון של KÚT היה אדן מארפי, לאחר מכן כל הציירים המצטיינים קיבלו על עצמם את עבודת הנשיאות. המגזין שלהם, ששמו היה תחילה Kút, ואחר כך "אוי סין" (צבע חדש - Új szín*)*, נערך על ידי מיקלוש רוז'ה (סופר אמנות) בשנים 1926–1927, שהגיע רק ל-11 גיליונות, והופעתו נפסקה עקב קשיים כלכליים.

תערוכת הבכורה הראשונה שלהם נערכה במוזיאון ארנסט במאי 1924, והמשיכו להציג בכל שנה בסלון הלאומי או בהיכל האמנות. מספר חברי קבוצת האמנים בשנות ה-30 עמד על כ-80, ומספר החברים התומכים בעבודת הקבוצה עמד על כ-40 אמנים נוספים. חשוב מאוד לציין שלא קבוצה זו ולא קבוצות אחרות של אמנים היו סגורים הרמטית. הוזמנו לא פעם לתערוכות גם אמנים מחוץ לקבוצה, או הצטרפו מדי פעם לתערוכות אחרות. תרגולת זו של סובלנות כבר התפתחה במושבת האמנים של באיה מארה. התרגולת נמשכה באופן אינסטינקטיבי, שכן ניתן היה לעבוד בתוך ומחוץ לבית הספר בבאיה מארה, כך היה גם בתוך קבוצת האמנים, שכן המטרה הייתה רק לאפשר לחסידי הקבוצה להתאחד. KUT יכול להיחשב לאחד האגפים של אסכולת פריז, ובגלל הרוחניות הצרפתית שלהם הם הותקפו על ידי בני הדור ההונגרים.

KÚT העניק לראשונה פרסים בשנת 1927, נוהלי התגמול שלהם נשמרו לאורך כל הדרך, והפרסים שלהם כוסו על ידי תרומות מדי פעם.

חבריה ואמנים מציגים
-------------------

|  |  |  |
| --- | --- | --- |
|  | * שאנדור אדמי (Adámi Sándor)
* אימרה אמוש
* לאסלו ברטה (Bartha László)
* אנדראש בק
* רוברט בריני
* אאורל ברנאט (Bernáth Aurél)
* גזה בורנמיסה (Bornemisza Géza)
* בלה צובל
* אישטוואן דשי הובר (Dési Huber István)
* יוז'ף אגרי (Egry József)
* נואמי פרנצי (Ferenczy Noémi)
* ינה גדאני (Gadányi Jenő)
* טיבור גרגיי
* מרגיט גראבר
* דיולה הינץ (Hincz Gyula)
 | * בלה קאדאר
* קארוי קרנשטוק (Kernstok Károly)
* לאיוש קוזמה
* אדן מארפי
* פרנץ מדיאשי (Medgyessy Ferenc)
* ינה פאיז' גבל (Paizs Goebel Jenő)
* פאל פאצאי (Pátzay Pál)
* וילמוש פרלרוט-צ'אבה
* יוז'ף ריפל-רונאי
* מיקלוש רוז'ה (סופר אמנות)
* ינה סבדוש (Szabados Jenő)
* שאנדור סנדאי (Szandai Sándor)
* אישטוואן סני (Szőnyi István)
* יאנוש טורנאי (Tornyai János)
* יאנוש וסארי (Vaszary János)
 |

גלריית תמונות
-------------

* קארוי קרנשטוק: רוכבים על שפת המים (1910)קארוי קרנשטוק: רוכבים על שפת המים (1910)
* ינה פאיז' גבל: תור הזהב : דיוקן עצמי (1931)ינה פאיז' גבל: תור הזהב : דיוקן עצמי (1931)
* יאנוש טורנאי: חלון הסטודיו (1934)יאנוש טורנאי: חלון הסטודיו (1934)
* פאל פאצאי: אנדרטה לעשרת ההוסרים (סקשפהרוואר, 1939)פאל פאצאי: אנדרטה לעשרת ההוסרים (סקשפהרוואר, 1939)

לקריאה נוספת
------------

* לקסיקון אמנות. עורך לאסלו אבר. כרך 1 בודפשט : אנדור דיזה, 1935. עמוד 607.
* לקסיקון אמנות. כרך 2 בודפשט : אקדמיה, 1966. עמוד 736.
במתמטיקה, **פונקציית זיווג** היא תהליך שמקודד באופן ייחודי שני מספרים טבעיים למספר טבעי יחיד.

כל פונקציית זיווג יכולה לשמש בתורת הקבוצות על מנת להוכיח כי לקבוצת המספרים השלמים ולקבוצת המספרים הרציונליים עוצמה זהה לעוצמה של הטבעיים.

הגדרה
-----

**פונקציית זיווג** היא פונקציה פרימיטיבית רקורסיבית חד-חד-ערכית ועל:

{\displaystyle \pi :\mathbb {N} \times \mathbb {N} \to \mathbb {N} .}

פונקציית הזיווג של קנטור
------------------------

פונקציית הזיווג של קנטור מזווגת לכל זוג מספרים טבעיים מספר טבעי יחיד
### הגדרה

**פונקציית הזיווג של קנטור** היא פונקציית זיווג

{\displaystyle \pi :\mathbb {N} \times \mathbb {N} \to \mathbb {N} }
מוגדרת כדלהלן:

{\displaystyle \pi (k\_{1},k\_{2}):={\frac {1}{2}}(k\_{1}+k\_{2})(k\_{1}+k\_{2}+1)+k\_{2}.}
כאשר מחשבים פונקציית זיווג על המספרים {\displaystyle k\_{1}} ו-{\displaystyle k\_{2}} נהוג לסמן את התוצאה באמצעות סוגריים זוויתיים   

{\displaystyle \langle k\_{1},k\_{2}\rangle \,.}

ניתן להכליל את הפונקציה הנ"ל ל**פונקציית הווקטור של קנטור**

 
{\displaystyle \pi ^{(n)}:\mathbb {N} ^{n}\to \mathbb {N} }
כדלהלן:

{\displaystyle \pi ^{(n)}(k\_{1},\ldots ,k\_{n-1},k\_{n}):=\pi (\pi ^{(n-1)}(k\_{1},\ldots ,k\_{n-1}),k\_{n})}

  

### היפוך פונקציית הזיווג

בהינתן {\displaystyle z} כך ש- 
{\displaystyle z=\langle x,y\rangle ={\frac {(x+y)(x+y+1)}{2}}+y}

נמצא את {\displaystyle x} ו-{\displaystyle y}.

נגדיר:

* {\displaystyle w=x+y}
* {\displaystyle t={\frac {w(w+1)}{2}}={\frac {w^{2}+w}{2}}}

אז מתקיים {\displaystyle z=t+y}.

נפתור את המשוואה הריבועית {\displaystyle w^{2}+w-2t=0} הנובעת מהגדרת {\displaystyle t}, ונקבל {\displaystyle w={\frac {{\sqrt {8t+1}}-1}{2}}}, מכיוון ש{\displaystyle w\geq 0}.

נשתמש בכך שמתקיים {\displaystyle t\leq z=t+y<t+(w+1)={\frac {(w+1)^{2}+(w+1)}{2}}}. הפתרון של אי שוויון זה הוא {\displaystyle w+1>{\frac {{\sqrt {8z+1}}-1}{2}}}. נקבל:

{\displaystyle w\leq {\frac {{\sqrt {8z+1}}-1}{2}}<w+1}

מכך נובע {\displaystyle w=\left\lfloor {\frac {{\sqrt {8z+1}}-1}{2}}\right\rfloor }, ומצאנו את {\displaystyle w}. כעת נחשב:

* {\displaystyle t={\frac {w^{2}+w}{2}}}
* {\displaystyle y=z-t}
* {\displaystyle x=w-y}

מצאנו זוג יחיד {\displaystyle (x,y)=\left(\left\lfloor {\frac {{\sqrt {8z+1}}-1}{2}}\right\rfloor -z+{\frac {\left\lfloor {\frac {{\sqrt {8z+1}}-1}{2}}\right\rfloor ^{2}+\left\lfloor {\frac {{\sqrt {8z+1}}-1}{2}}\right\rfloor }{2}},z-{\frac {\left\lfloor {\frac {{\sqrt {8z+1}}-1}{2}}\right\rfloor ^{2}+\left\lfloor {\frac {{\sqrt {8z+1}}-1}{2}}\right\rfloor }{2}}\right)} המקיים {\displaystyle \pi (x,y)=z}, לכן {\displaystyle \pi } חד חד ערכית ועל.

קישורים חיצוניים
----------------

* פונקציית זיווג, באתר MathWorld (באנגלית)
הרב **יוסף לוינשטיין** (מכונה **הרב מסרוצק**; ה'תקצ"ז, 1837 או ה'ת"ר, 1840 – כ"ו בניסן ה'תרפ"ד, 30 באפריל 1924) היה רב פולני, רבה של סרוצק במשך למעלה מ-50 שנה, גנאלוג והיסטוריוגרף בולט בחקר רבנים, אדמו"רים ויחוסין. מחבר הספר "דור ודור ודורשיו". לפנים כיהן ברבנות בחורזיל ובזקליקוב.

ביוגרפיה
--------

נולד בלובלין לאביש לוינשטיין, אביו היה מצאצאי רבי אברהם אביש מליסא רבה של פרנקפורט ורבי יעקב יהושע פלק. בגיל 17 התחתן עם בת רבי יצחק בן ניסן מפראגה, מחסידי רבי יצחק מוורקי.

נסמך לרבנות בידי רבי יהושע השל אשכנזי רבה של לובלין. בגיל 20 התמנה למו"ץ בחורזיל שליד פלוצק. בהמשך כיהן כאב בית דין זקליקוב שבמחוז לובלין, ומאוחר יותר לרב ואב בית דין סרוצק הסמוכה לוורשה, שבה כיהן יותר מיובל שנים. בעת שכיהן בעיר התגוררו בה למעלה מ-2000 יהודים שהיוו כמחצית מאוכלוסיית העיר.

ספרו "דור דור ודורשיו" שיצא לאור בוורשה בה'תרע"ד כולל כרוניקה מקיפה על רבני ישראל בכל הדורות ותאריכי פטירה. הספר הוא מהבולטים בתחום זה, אם כי ספג ביקורת על שיבושים וטעויות שהופיעו בו ולימים יצא לאור במהדורה מתוקנת בתל אביב בה'תש"ט.

הרב לוינשטיין הותיר כתבים ומכתבים רבים בנושא היסטוריה רבנית ויוחסין וכתביו מהווים חומרי יסוד בתחומים אלו. כתביו מצוטטים רבות בספריו של יועץ קים קדיש וכן במקומות אחרים. הרב לוינשטיין היה מהמחברים שהושפעו מסגנונו של צבי יחזקאל מיכלסון ומחברים מאוחרים יותר הושפעו מכתיבתו. כמו כן מופיעות הסכמות ממנו בספרים שיצאו בתקופתו וכן פסקי הלכה ושו"ת שלו הופיעו בכתבי עת ובספרים, בהם ב"נשמת חיים" של הרב חיים ברלין ועוד. בגיליון הראשון של כתב העת התורני המאסף מופיעים דברים מאת הרב לוינשטיין לצד שני רבנים נוספים. רבים מכתבי היוחסין היהודיים המקובלים עד היום, נשענים על גרסאותיו.

חתנו היה יעקב שלום דונר, מחבר הספר "דרך אמונה ומעשה רב" ובנו של הרב נתן נטע דונר.

היה מחותן של הרב ירוחם מאיר ליינר.

קישורים חיצוניים
----------------

* רבי יוסף לוינשטיין, אישי ישראל
* ****צפונות****, שנה ג' גיליון ב', (י), טבת ה'תשנ"א, באתר היברובוקס
* ספרו "כרם חמד שסרוק באתר הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301393905171
* ISNI: 0000 0001 1578 853X
* LCCN: nr96002212
* VIAF: 97462639
* WorldCat: lccn-nr96002212

 |



1. ↑  ירוחם מאיר ליינר, הקדמה לספר, **שארית יוסף**, באתר היברובוקס
פירוש נוסף ערך זה עוסק במוזיאון לאומנות יהודית בירושלים. אם התכוונתם למוזיאון לאומנות יהודית בפריז, ראו המוזיאון לאמנות יהודית בפריז.

**המוזיאון לאמנות יהודית** בהיכל שלמה (בעבר נקרא מוזיאון לאמנות יהודית ע"ש וולפסון) הוא מוזיאון המציג תערוכות מתחומי מורשת, יודאיקה, ותרבות יהודית ישראלית. המוזיאון נמצא ברח' המלך ג'ורג' בירושלים.

תולדות המוזיאון
---------------

המוזיאון הוקם בשנת 1959 עם הקמת היכל שלמה על ידי המייסד יהודה לייב ביאלר שהיה חבר בהנהלת איגוד המוזיאונים ובעזרתו של משה מושקוביץ. בשנת 1977 רכש המוזיאון אוסף של השיל גולניצקי באמצעות תרומה של הפילנתרופ יצחק וולפסון. בשנת 1979 קיבל המוזיאון בהשאלה אוסף של תשמישי קדושה ויודאיקה של מקס גרונד. בשנת 2006 קיבל המוזיאון אוסף של הפילוסוף הצרפתי אנדרה נהר.

בתצוגה מיוחדת במוזיאון מוצגים גווילי ספרי תורה שהובאו מווילנה. הרקע להבאתם הוא מגעים שהתנהלו עם ממשלת ליטא בינואר 2002, על מנת לשנות את החוק הליטאי המכריז שספרי התורה הם חפצי תרבות שאסור להוציאם מהמדינה. בעקבות הצלחת לחץ אמריקאי של נשיא ארצות הברית ג'ורג' ווקר בוש ניתן חלון הזדמנויות דיפלומטי של 48 שעות בהם יצאה משלחת אישים בראשות הרב הראשי הרב ישראל מאיר לאו לווילנה, והביאה לישראל 345 ספרי תורה, גווילים ומגילות בהם ספר תורה מוכתם בדם, חלקם מוצגים במוזיאון לאמנות יהודית.

בשנת 2021 חודש המוזיאון ועבר שיפוץ.

תצוגות המוזיאון
---------------

המוזיאון מציג אוסף נדיר של חפצי קדושה מקהילות יהודיות בישראל ומחוצה לה מתקופת בית ראשון ועד לימים אלה ונחשב לאחד האוספים החשובים בעולם.

במוזיאון מספר אוספים בהם אוסף השיל גולניצקי, אוסף נהר - ברנהיים, אוסף מקס גרונדט.

כמו כן, במוזיאון תערוכות קבועות:

* **סיפורים מן המניין** בתצוגה מוצג בית כנסת שבמרכזו ארון קודש מגליציה אשר שימש קהילה בשכונת מאה שערים בירושלים והועבר לשיקום במוזאון. בנוסף, בתצוגה ספר תורה הכתוב על עור אייל מהמאה ה-13, אשר נמצא קריא לאחר שיטפון, ואף ניצל ממכירה פומבית שנערכה על ידי הנאצים במלחמת העולם השנייה.

לשכת הרב הרצוג
* **יחיד ודורו** בתצוגה מוצגת לשכתו המקורית של הרב הראשי הראשון יצחק אייזיק הלוי הרצוג שהועתקה מביתו. הרב הרצוג היה זה שקנה את הקרקע עליה נבנה היכל שלמה מכספו בשנת 1946. התערוכה מספרת את סיפורו של הרב שגילם באישיותו ובמעשיו את היחיד שהשפיע ושינה את היחד. הסיפורים האנושיים בתערוכה זו מעוררים מחשבה והשראה לעשייה.
* **ובכל זאת אותיות פורחות** בתצוגה 120 גווילים שהובאו מוילנה במבצע משנת 2002 הגווילים תלויים בחלל התצוגה כחלק מהמיצב, בתוך שקי הפשתן הממוספרים איתם הגיעו לצדם בתערוכה אלפי ספרים עתיקים שהיו חלק מספרית היכל שלמה.

תצוגת גווילים מספרי תורה שהובאו לארץ
בנוסף במוזיאון ישנן תערוכות מתחלפות.

בקומה שמעל המוזיאון נבנה אודיטוריום רב מקומות, שבו נערכים כינוסים שונים.

ראו גם
------

* היכל שלמה

קישורים חיצוניים
----------------

ויקישיתוף מדיה וקבצים בנושא **מוזיאון לאמנות יהודית** בוויקישיתוף
* אתר האינטרנט הרשמי של מוזיאון לאמנות יהודית
* מוזיאון לאמנות יהודית, ברשת החברתית פייסבוק

הערות שוליים
------------

1. ↑  יצחק טסלר, כך הובאו לארץ מאות ספרי תורה במבצע חילוץ של איש אחד, באתר ynet, 16 בפברואר 2022
2. ↑  אוסף עם סיפור, היכל שלמה, באתר www.hechalshlomo.org.il
3. ↑  תצוגות קבע, היכל שלמה, באתר www.hechalshlomo.org.il
מסור סרט לחיתוך עץ
**מסור סרט** (באנגלית: **Band Saw**) הוא מסור הכולל להב אנכי בדומה למסור אנכי, אם זאת בניגוד למסור אנכי ולמסור נימה, המסורית של מסור הסרט לא נעה למטה ולמעלה אלא בכיוון אחד בתנועה מעגלית שכן היא מחוברת ללולאת סרט. מסור סרט יכול להגיע בתצורה בה הלהב ממוצב בצורה אנכית על משטח העבודה או בתצורות נוספות בהתאם לחומר הגלם והצרכים הרלוונטיים.

סרטי הלהבים
מסור סרט מאפשר חיתוך מדויק של חלקי עץ לאורך קווים מעוגלים ומפותלים בדומה למסור אנכי, אם זאת מסור סרט מאפשר שליטה מדויקת יותר בתוצאה ועבודה נוחה יותר. מסור סרט מאפשר פריסה של חומר אפילו לעוביים דקיקים בשל העומק של המסורית ובשל מנגנון הנעילה של החומר על משטח העבודה. בנוסף מסור סרט בניגוד למסור אנכי מושך את שבבי העץ למטה ובכך מאפשר לשמור על סביבת עבודה נקייה יותר. היתרון הזה הוא תוצר ישיר של המנגנון בו הלהב זז בכיוון אחד בלבד.

הלהב עצמו מופיע במגוון גדלים, צפיפות וגובה שיניים, מה שמאפשר למכונה להיות רב-תכליתית ומסוגלת לחתוך מגוון רחב של חומרים כולל עץ, מתכת ופלסטיק.

היסטוריה
--------

הרעיון של המסור מתועד לראשונה בשנת 1809, אז רשם וויליאם ניוברי פטנט בריטי על הרעיון, אך המסורים נותרו בלתי מעשיים בעיקר בגלל חוסר היכולת לייצר להבים מדויקים ועמידים, כפיפה מתמדת של הלהב על הגלגלים גרמה לכשל של החומר או התפרקות הריתוך.

כמעט 40 שנה חלפו עד שאן פאולין קרפין המציאה טכניקת ריתוך שתתגבר על המכשול הזה. היא הגישה בקשה בצרפת לפטנט ב-1846, וזמן קצר לאחר מכן מכרה את הזכויות ליצרן בשם א. פרין. שילוב שיטה זו עם סגסוגות פלדה חדשות וטכניקות חישול מתקדמות אפשרו לפרין לייצר את להב המסור המודרני הראשון.

הפטנט האמריקאי הראשון למסור סרט הוענק לבנג'מין בארקר מאלסוורת', מיין, בינואר 1836. באפריל 1871 רשם פול פריביל פטנט על גרסה משופרת של המסור סרט ואף הקים קו ייצור מסחרי של המוצר.

סוגים ושימושים שונים
--------------------

### עיבוד עצים

מסור סרט אופקי לפריסת בולי עץ
מסורי סרט בגדלים שונים משמשים שלל אפשריות של חיתוך ועיבוד עץ. מסורי סרט גדולים בעלי גרון (השטח שבין תושבת הסכין למשטח העבודה) גבוה או בעלי סכין אופקי משמשים לפריסה של בולי עץ ועדיפים על פני מסורים עגולים מכיוון שהם מסוגלים לחתוך עצים עבים יותר והם בעלי עובי סכין דק יותר המבזבז פחות עץ.

מסורי סרט שולחניים נייחים וניידים משמשים לשלל עבודות עץ, פריסה של קרשים, חיתוכים עדינים ומפותלים, וחיתוכים מדויקים בחלקי עץ קטנים.

חיתוך פיסות עץ קטנות במסור סרט
### חיתוך מתכות

מסורי סרט ייעודים משמשים למטרות תעשייתיות של חיתוך מתכות. מסור סרט לחיתוך מתכת מצויד בסכין עבה יותר, ובדרך כלל גם במברשות בין גלגלי הסכין כדי למנוע משבבי הברזל להיתקע בהם, ונוזל קירור להגנה על הלהב. הוא יכול להופיע בצורתו האנכית הוא בצורה אופקית לחיתוך צינורות ארוכים וכדומה.

מסור סרט אופקי נייד לחיתוך מתכת
### חיתוך בשר

מסורי סרט משמשים במטבחים לחיתוך ופריסה של מוצרים קפואים או עצמות ללא מאמץ פיזי והשקעת הזמן הנדרשים בחיתוך באמצעיים מכניים. מסורי סרט לחיתוך בשר מיוצרים בדרך כלל מפלדת אל-חלד בעל תכונות קלות לניקוי.

מסור סרט מפלדת אל חלד לחיתוך מזון

קישורים חיצוניים
----------------

ויקישיתוף מדיה וקבצים בנושא **מסור סרט** בוויקישיתוף

הערות שוליים
------------

1. ↑  Pre History Of Band Saws, ‏8 ביולי 2017 (באנגלית)
2. ↑  roland johnson, **המדריך המלא למסור סרט**
3. ↑  US Patent: 9,303X, Directory Of American Tool And Machinery Patents
4. ↑  US Patent: 113,926, Directory of Amerucan Tool And Machinery Patents
**Ruffle** הוא תוכנה שנוצרה בעקבות הפסקת פעילותה של Adobe Flash Player, וחלק מהאתרים אימצו את Ruffle כדי שמשתמשים יוכלו להמשיך לצפות בתוכן פלאש מדור קודם ולקיים אינטראקציה עם תוכן Flash. התוכנה נכתבה על ידי מייק וולש.

מאפיינים
--------

Ruffle כתוב בשפת התכנות Rust, וכולל לקוח שולחני ולקוח אינטרנט. מחברי אתרים יכולים לטעון את Ruffle באמצעות JavaScript או שמשתמשים יכולים להתקין תוסף דפדפן שעובד בכל אתר אינטרנט.

לקוח האינטרנט מסתמך על הידור של Rust ל-WebAssembly, מה שמאפשר לו לרוץ בתוך ארגז חול, שיפור משמעותי בהשוואה ל-Flash Player, שהיו לו מספר רב של בעיות אבטחה. שפת Rust עצמה מגנה מפני בעיות נפוצות של בטיחות זיכרון שמהן סבל Flash Player, כגון שימוש לאחר גלישה חופשית או מאגר.

לקוח שולחן העבודה משתמש בממשק שורת פקודה כדי לפתוח קובצי Swf, כאשר ממשק משתמש גרפי מלא מתוכנן לעתיד. הורדות זמינות עבור Windows, macOS ו-Linux.

החל מנובמבר 2023, Ruffle תומך בעיקר בתוכן Flash ישן יותר, המשתמש ב-ActionScript 1.0 ו-2.0, כאשר 95% מהשפה ו-75% מה-API יושמו. זה גם תומך חלקית ב-ActionScript 3.0 (התמיכה היא בערך 75% מהשפה ו-68% מה-API). Bleeping Computer דיווחה שכל משחקי ה-SWF שהם ניסו בפברואר 2021 "עבדו ללא רבב".

קישורים חיצוניים
----------------

ויקישיתוף מדיה וקבצים בנושא **Ruffle** בוויקישיתוף

הערות שוליים
------------

1. ↑  Ruffle - Flash Emulator, chromewebstore.google.com
פונקציית רמפה עם שיפוע 1 לכל x>0.
**פונקציית רמפה** היא פונקציה ממשית {\displaystyle f:\mathbb {R} \to \mathbb {R} }, שייחודיותה מתבטאת בזה שהגרף שלה נראה כמו רמפה.

לפונקציה שימושים רבים במתמטיקה, סטטיסטיקה ובינה מלאכותית.

כמו פונקציית מדרגה עיקר השימוש בפונקציה זאת הוא כדי להגדיר פונקציות אחרות בתחומים מסוימים בעזרת כפל בפונקציית הרמפה.

הגדרת הפונקציה
--------------

פונקציית רמפה היא כל פונקציה בעלת שיפוע חיובי ליניארי.

את הפונקציה ניתן להגדיר בעזרת כמה דרכים. להלן חלק מהדרכים להגדיר פונקציית רמפה עם שיפוע 1 לכל {\displaystyle x>0}.

הגדרה בעזרת פונקציה מוגדרת למקוטעין: {\displaystyle R(x):={\begin{cases}x&:x\geq 0\\0&:x<0\end{cases}}}

הגדרה בעזרת פונקציית המקסימום: {\displaystyle R(x):=\max(x,0)}

הגדרה בעזרת ערך מוחלט: {\displaystyle R(x):={\frac {x+|x|}{2}}}

אם נרצה להגדיר עבור שיפוע {\displaystyle a} כלשהו ו-{\displaystyle x>b} כלשהו נגדיר כך: {\displaystyle R(x)=\max(ax,b)={\frac {ax+b+|ax-b|}{2}}}

הגדרה בעזרת פונקציית מדרגה: {\displaystyle R(x)=xH(x)}, ואם אם נרצה להגדיר עבור שיפוע {\displaystyle a} כלשהו ו-{\displaystyle x>b} כלשהו נגדיר כך: {\displaystyle R(x)=axH(x+b)}.

הגדרה בעזרת אינטגרל לא אמיתי על פונקציית המדרגה: {\displaystyle R(x):=\int \limits \_{-\infty }^{x}H(t)dt}

מאפייני הפונקציה
----------------

הנגזרת של פונקציית הרמפה היא פונקציית מדרגה.

הנגזרת השנייה של פונקציית רמפה היא פונקציית דיראק.

התמרת לפלס של פונקציית הרמפה:

{\displaystyle {\mathcal {L}}{\big \{}R(x){\big \}}(s)=\int \limits \_{0}^{\infty }e^{-sx}R(x)dx={\frac {1}{s^{2}}}}

קישורים חיצוניים
----------------

* פונקציית רמפה, באתר MathWorld (באנגלית)
אסיה הקטנה ב-1400 לערך
**נסיכות דולקדיר** (בטורקית: **Dulkadiroğulları Beyliği**) הייתה אחת מנסיכויות הסְפָר שהקימו בני שבט הדולקדיראואולו (בטורקית **Dulkadiroğlu**), השייך לקבוצת שבטי האוע'וז הטורקמניים, לאחר קריסת סולטנות רום.

הנסיכות הוקמה ב-1337, שלט בה אהמט זינאדין ביי ועיר בירתה הייתה קהרמאנמרש. לתקופה מסוימת הרחיבה הנסיכות את השפעתה מהעיר מוסול שבצפון עיראק של ימינו ועד מרכז אנטוליה. נסיכות זו הייתה גורם מפתח במשחקי הכוחות בין האימפריה העות'מאנית לממלוכים, תוך נישואים פוליטיים בין בני משפחות השליטים בשתי הישויות.

ב-1515, במהלך מסע המלחמה של הסולטאן סלים הראשון נגד הממלוכים, נכבשה הנסיכות והפכה למדינת חסות של האימפריה העות'מאנית.
בנו, הסולטאן סולימאן הראשון פעל לפירוק כל הנסיכויות הבייליקיות באנטוליה והטמעתן באימפריה וכך, ב-1522 פורקה סופית הנסיכות והפכה לחלק מהאימפריה העות'מאנית. עד אמצע המאה ה-19 כונה האזור במסמכים העות'מאניים בשם "דולקדיר".

קישורים חיצוניים
----------------

ויקישיתוף מדיה וקבצים בנושא **נסיכות דולקדיר** בוויקישיתוף

הערות שוליים
------------

1. ↑  המינוח המקביל הנכון באנגלית הוא Clan ולא Tribe.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565132205171

 |
**As Is** (בעברית: **כמו שזה**) הוא מחזה מ-1985 שנכתב על ידי המחזאי האמריקאי ויליאם מ. הופמן (אנ').

ב-1985, המחזה זכה בפרס דרמה דסק למחזה הטוב ביותר (אנ'), והיה מועמד לפרס טוני למחזה הטוב ביותר.

תקציר עלילה
-----------

המחזה מציג את ההשפעה שיש לאיידס, מחלה שהייתה די-חדשה בשנות ה-80 של המאה ה-20, על קבוצת חברים שגרה בניו יורק שבמדינת ניו יורק שבארצות הברית. מחזה זה היה אחד מהמחזות הראשונים, שמתאר את השפעת המחלה על הומוסקסואלים אמריקאים. כחודש לאחר מכן, ב-21 באפריל 1985, הועלה המחזה "The Normal Heart" (אנ') של לארי קרמר, שגם מחזה זה דיבר על איידס.

במחזה זה מתואר זוג הומוסקסואלים, סול וריץ', הפותחים את המחזה, ואת פרידתם. ההחלטה הנחרצת של ריץ' להיפרד מתהפכת כאשר הוא חוזר לסול לאחר שנדבק באיידס ממאהבו החדש. ריץ' מחפש תמיכה רגשת והוא מראה איך אנשים עם איידס טופלו על ידי המשפחה, הרופאים וחבריהם האמריקאים. עמדותיהם הבלתי-אישיות והמתונות מובילות את ריץ' להכיר בחשיבותו של בן הזוג עבור האדם ההומוסקסואלי.

עיבוד לסרט
----------

ב-1986, עיבד הופמן את המחזה להפקה טלוויזיונית בבימויו של מייקל לינדזי-הוג (אנ') בכיכובם של ג'ונתן הדרי (אנ'), רוברט קרדין (אנ') וקולין דיוורסט (אנ'). גם הדרי וגם קרדין היו מועמדים לפרס CableACE (אנ').

הפקה
----

המחזה הופק לראשונה על ידי Circle Repertory Company (אנ') ו-The Glines (אנ') ובוים על ידי מרשל וו. מייסון (אנ'). הצגת הבכורה של הפקה זו הייתה ב-10 במרץ 1985 בניו יורק שבמדינת ניו יורק שבארצות הברית.

ההפקה הבאה הייתה בברודוויי, שהופקה על ידי ג'ון גלינס (אנ'), לורנס ליין (אנ'), לוסיל לורטל (אנ') וארגון שוברט (אנ'). הצגת הבכורה של הפקה זו הייתה ב-1 במאי 1985 בתיאטרון לוסיאום (אנ'). צוות השחקנים כלל את רוברט קרדין (אנ'), ג'ונתן הדרי (אנ'), ג'ונתן הוגן (אנ'), לו ליברטורה (אנ'), קן קליבן, וקלריס אריקסון.

ב-2010, חברת התיאטרון Apple Core של ניו יורק הפיקה והציגה מחדש את המחזה. המחזה הופק גם בתיאטרון פינבורו (אנ') שבלונדון, בבימויו של אנדרו קיטס. שם ההפקה בלונדון נקראה על פי בחירת המבקרים של המגזין Time Out, והועברה לאולפני טרפלגר (אנ') ב-2015.

קישורים חיצוניים
----------------

* "As Is", במסד הנתונים הקולנועיים IMDb (באנגלית)
* "As Is", במסד הנתונים הקולנועיים KinoPoisk (ברוסית)

* Frank Rich (11 במרץ 1985). "Stage: 'As Is,' About AIDS, Opens". *The New York Times*. נבדק ב-5 באוגוסט 2014. `{{cite news}}`:  (עזרה)

הערות שוליים
------------

1. ↑  Roberts, Sam (2017-05-01). "William M. Hoffman, Who Wrote the Pioneering AIDS Play 'As Is,' Dies at 78". *The New York Times* (באנגלית אמריקאית). נבדק ב-2019-10-17.
2. ↑  Clarke, Cath (2018-12-12). "1985 review – desperately moving Aids-related drama". *The Guardian* (באנגלית בריטית). נבדק ב-2019-10-17.
3. ↑  As Is - Broadway Play
4. ↑  "As Is - 2013 Productions - Finborough Theatre". *www.finboroughtheatre.co.uk*. נבדק ב-2018-05-30.
5. ↑  "William M Hoffman's As Is to run at Trafalgar Studios | News | The Stage". *The Stage* (באנגלית אמריקאית). 2015-06-09. נבדק ב-2018-05-30.
6. ↑  Review: As Is - The Play, Gay Times, ‏2015-07-10 (באנגלית) (ארכיון)